CELEX: 31986D0065
Language: hu
Date: 1986-02-13 00:00:00
Title: A Bizottság határozata (1986. február 13.) a friss hús Közösségbe történő behozatalára feljogosított marokkói létesítmények jegyzékéről

Fontos jogi nyilatkozat

|

31986D0065

Hivatalos Lap L 072 , 15/03/1986 o. 0040 - 0041 finn különkiadás fejezet 3 kötet 20 o. 0156  svéd különkiadás fejezet 3 kötet 20 o. 0156 

		A Bizottság határozata(1986. február 13.)a friss hús Közösségbe történő behozatalára feljogosított marokkói létesítmények jegyzékéről(86/65 EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 83/91/EGK irányelvvel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikkének (1) bekezdésére és 18. cikkének (1) bekezdésére,mivel harmadik országokban található létesítményekből csak akkor engedélyezhető friss hús behozatala a Közösségbe, ha azok megfelelnek a 72/462/EGK irányelvben megállapított általános és különleges feltételeknek;mivel az első ellenőrzés alapján egyetlen létesítményt sem ítéltek kielégítőnek és a 84/325/EGK bizottsági határozat [3] közösségi alapon megtiltotta a tagállamoknak friss hús behozatalát a Marokkóban található létesítményekből, amíg azonban engedélyezte azon tagállamoknak, amelyeknek nemzeti jogszabályai ezt lehetővé tették, hogy hét hónapig ne szakítsák meg a marokkói hatóságok által javasolt létesítményekkel kialakult kereskedelmi forgalmat;mivel a 72/462/EGK irányelv 5. cikke, valamint a szarvasmarhafélék, a sertések és a friss hús harmadik országokból való behozatala tekintetében elvégzendő helyszíni ellenőrzések végrehajtásáról szóló, 1983. április 8-i 83/196/EGK bizottsági határozat [4] 3. cikkének (1) bekezdése szerint végzett további ellenőrzés feltárta, hogy egy intézményben javult a higiéniai színvonal, és így kielégítőnek tekinthető;mivel ilyen körülmények között e létesítményt fel lehet venni a Közösségbe irányuló kivitelre feljogosított létesítmények jegyzékébe, és ezért hatályon kívül kell helyezni a 84/325/EGK határozatot;mivel a friss hús e határozat mellékletében megadott létesítményből való behozatala továbbra is máshol meghatározott rendelkezések és a Szerződés általános rendelkezései hatálya alá tartozik; mivel különösen egyes húskategóriák – például olyan maradékanyagokat tartalmazó hús, amelyekre egyelőre még nem vonatkozik harmonizált közösségi szabály – harmadik országokból való behozatala és más tagállamokba való szállítása továbbra is az importáló tagállam egészségügyi jogszabályainak hatálya alá tartozik, a Szerződés általános rendelkezéseinek alávetve;mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikk(1) A mellékletben feltüntetett marokkói létesítmény az említett melléklet szerint ezennel engedélyt kap a friss hús Közösségbe való behozatala tekintetében.(2) A mellékletben felsorolt létesítményekből származó behozatal továbbra is máshol megállapított közösségi állat-egészségügyi rendelkezések hatálya alá tartozik.2. cikkA tagállamok megtiltják a mellékletben fel nem sorolt létesítményekből származó friss hús behozatalát.3. cikkAz 84/325/EK határozat hatályát veszti.4. cikkEzt a határozatot 1986. február 16-tól kell alkalmazni.5. cikkEnnek a határozatnak a tagállamok a címzettjei.Kelt Brüsszelben, 1986. február 13-án.a Bizottság részérőlFrans Andriessenalelnök[1] HL L 59., 1983.3.5., 34. o.[2] HL L 302., 1972.12.31., 28. o.[3] HL L 170., 1984.6.29., 78. o.[4] HL L 108., 1983.4.26., 18. o.--------------------------------------------------MELLÉKLETA LÉTESÍTMÉNYEK JEGYZÉKEJóváhagyási szám | Létesítmény | Cím |EGYPATÁSOK HÚSA |Vágóhíd |1 | Abattoirs Municipaux | Settat |--------------------------------------------------